รัฐบาลไทย-ข่าวทำเนียบรัฐบาล-นายกรัฐมนตรีเป็นประธานประชุม ก.น.จ. ครั้งที่ 1/60 เน้นย้ำดูแลการดำเนินโครงการเพื่อสร้างความเข้มแข็งให้กับพื้นที่และจังหวัด ให้เป็นไปอย่างเรียบร้อย โปร่งใส
วันจันทร์ที่ 16 มกราคม 2560
นายกรัฐมนตรีเป็นประธานประชุม ก.น.จ. ครั้งที่ 1/60 เน้นย้ําดูแลการดําเนินโครงการเพื่อสร้างความเข้มแข็งให้กับพื้นที่และจังหวัด ให้เป็นไปอย่างเรียบร้อย โปร่งใส
นายกรัฐมนตรีเป็นประธานประชุม ก.น.จ. ครั้งที่ 1/60 พิจารณาแผนงานโครงการที่จะใช้งบประมาณเพิ่มเติมในปี 2560 เพื่อสร้างความเข้มแข็งให้กับพื้นที่และจังหวัด เน้นย้ําเรื่องการดูแลโครงการให้เป็นไปอย่างเรียบร้อย โปร่งใส
วันนี้ (16 ม.ค.60) เวลา 14.00 น. ณ ตึกสันติไมตรี (หลังใน) ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการนโยบายการบริหารงานจังหวัดและกลุ่มจังหวัดแบบบูรณาการ (ก.น.จ.) ครั้งที่ 1/2560 โดยมีรองนายกรัฐมนตรี รัฐมนตรี และผู้ที่เกี่ยวข้องเข้าร่วมการประชุม
ภายหลังการประชุม นายกรัฐมนตรีกล่าวว่า การประชุม กนจ. วันนี้มีการพิจารณาแผนงานโครงการที่จะใช้งบประมาณเพิ่มเติมในปี 2560 อีกจํานวนกว่าพันโครงการ ซึ่งเป็นการคิดร่วมกัน เริ่มจากระดับพื้นที่ ผู้ว่าฯ เสนอแผนงานของจังหวัดไปเข้าที่ประชุมคณะกรรมการกลุ่มจังหวัด แล้วขึ้นมาที่ กนจ. ที่ถือเป็นการจัดระเบียบการบริหารราชการแผ่นดินใหม่ที่เรียกว่าปฏิรูป วันนี้มีการกลั่นกรองทุกคณะ โดยทั้งหมดที่เสนอมาต้องสอดคล้องกับยุทธศาสตร์ชาติ ที่ต้องกําหนดว่าอีก 20 ปีข้างหน้าประเทศชาติจะเดินไปทางไหนอย่างไร จะเป็นเกษตร อุตสาหกรรมแบบไหน ยุทธศาสตร์ชาติจะครอบคลุมตรงนี้ไว้ให้ ทั้งนี้ เป็นเรื่องของทุกรัฐบาลที่มีเสรีในการขับเคลื่อน โครงการต่าง ๆ ที่มีอยู่แล้วเดิม ถ้าเขาเห็นว่าดีเขาทําต่อ แต่ทั้งหมดจะทําหรือไม่ทํานั้นต้องมาตอบว่า ตัวชี้วัดเขาเขียนไว้ว่าอย่างไร ไม่ได้หมายความว่าทําแล้วไม่ได้ 100 เปอร์เซ็นต์แล้วจะผิด แต่จะต้องทําหรือไม่ทําก่อน ถ้าไม่ทําแล้วมีเหตุผลอะไรที่ตัวประเมินถึงไม่ได้ ก็ต้องไปแก้ไขทํากันต่อไป และไม่ได้หมายความว่าเราจะล็อกสเป็กไว้ว่า 20 ปีจะต้องเดินอย่างนี้ ๆ ทั้งหมด เพราะโลกเปลี่ยนแปลงทุกวันทุกปี ฉะนั้นอะไรที่เปลี่ยนแปลงได้ก็เปลี่ยนแปลงไป แต่ต้องอยู่ในกรอบ ผลสัมฤทธิ์ต้องกําหนดไว้ล่วงหน้า ถ้าทํางานไม่มีผลสัมฤทธิ์ก็จะใช้จ่ายงบประมาณหมดไปเป็นปี ๆ ทั้งนี้ ยุทธศาสตร์ชาติไม่ใช่ยุทธศาสตร์ทหาร เพียงแต่เป็นกรอบนโยบายว่าประเทศชาติจะไปยืนอยู่ตรงไหน จะเดินหน้าประเทศไปอย่างไร 19 กระทรวงต้องทํางานขับเคลื่อนงานตามกลุ่มภายใต้กรอบยุทธศาสตร์ 6 ยุทธศาสตร์
นายกรัฐมนตรีกล่าวด้วยว่า ไม่ได้มีข้อสั่งการอะไรเป็นพิเศษในที่ประชุม กนจ. ถึงเรื่องการใช้งบประมาณ เพราะมีขั้นตอนการดําเนินงานมีกติกาที่ชัดเจน แต่ได้เน้นย้ําในเรื่องการดูแลโครงการให้เป็นไปด้วยความเรียบร้อย โปร่งใส มีคณะตรวจสอบอยู่ในพื้นที่อยู่แล้ว รวมทั้งมีภาคเอกชนต่าง ๆ ที่จะเข้าไปอยู่ในโครงการต่าง ๆ ทั้งนี้ หลายอย่างอย่ามาติติงกันในวันนี้ว่าคิดไปแล้ว ออกมาแล้ว ทุจริตอีกแล้ว เพราะยังไม่ได้เริ่มทํา โดยหลักการเรื่องนโยบายก็ควรทําเพื่อสร้างความเข้มแข็งให้กับพื้นที่ให้กับจังหวัด โดยเป็นความต้องการของประชาชนในพื้นที่ ทั้งเรื่องโครงสร้างพื้นฐาน โลจิสติกส์ และต่าง ๆ ต้องมีความสมบูรณ์ ต้องบริหารในเชิงพื้นที่ที่มีอยู่แล้วเดิม ตามความต้องการของประชาชนในพื้นที่ทุกจังหวัดซึ่งเป็นพื้นฐานศักยภาพของเขา แล้วสร้างเครือข่ายเป็นกลุ่มจังหวัด กลุ่มจังหวัดเป็นเครือข่ายของภูมิภาค แล้วเป็นเครือข่ายของประเทศต่อไปในอนาคต ซึ่งจะมาสอดคล้องกับนโยบายการลงทุนทั้งในประเทศ ต่างประเทศ ชายแดน เศรษฐกิจพิเศษ ใน EEC ที่ต้องมีคนผลิต แปรรูป และทําการตลาด ฉะนั้นทุกจังหวัดจะมีส่วนในการได้ผลประโยชน์จากตรงนี้ รายได้จะเพิ่ม
นายกรัฐมนตรีให้สัมภาษณ์ถึงกรณีที่มีกระแสข่าวนายสมคิด จาตุศรีพิทักษ์ รองนายกรัฐมนตรี มีแนวคิดที่เสนอให้ปรับวิธีแต่งตั้งผู้ว่าราชการจังหวัดโดยใช้วิธีพิเศษ ว่า ได้คุยกับรองนายกรัฐมนตรีสมคิด แล้ว ไม่ใช่เป็นการใช้วิธีพิเศษ แต่รองนายกรัฐมนตรีสมคิดหมายความว่า ต่อไปนี้การเป็นผู้ว่าราชการจังหวัดในจังหวัดที่สําคัญ ๆ อยากได้ผู้ว่าฯ ที่มีวิสัยทัศน์ มีระยะเวลาการทํางานที่เหมาะสม ซึ่งทั้งหมดนั้นอยู่ในกระบวนการของกระทรวงมหาดไทย ที่มีการคัดสรรตามสายงานอาชีพอยู่แล้ว ก็ต้องไปบอกกระทรวงมหาดไทยว่า ต้องการผู้ว่าฯ ที่มีวิสัยทัศน์ในเรื่องของการบูรณาการงานตามยุทธศาสตร์ของรัฐบาล ซึ่งก็ต้องไปอยู่ในขั้นตอนการคัดเลือกของกระทรวงมหาดไทย ไม่ใช่อยู่ดี ๆ นายกรัฐมนตรีจะไปสั่งให้คนโน้นคนนี้เป็นผู้ว่าฯ เรื่องนี้เป็นการพูดคุยหารือกัน เพียงแต่เป็นความคิดเห็นของรองนายกรัฐมนตรีสมคิด ว่าเราควรจะได้มีผู้ว่าฯ ที่เข้มแข็ง มีวิสัยทัศน์ และอีกประการที่สําคัญคือ ที่ผ่านมานั้นรัฐบาลส่วนใหญ่จะกําหนดนโยบาย กําหนดแผนงานโครงการลงไปข้างล่าง ข้างล่างริเริ่มไม่ได้ บัดนี้เราต้องการผู้ว่าฯ ที่ริเริ่มได้บ้าง ซึ่งจะเป็นการสื่อสารสองทาง
นอกจากนี้ นายกรัฐมนตรี กล่าวว่าภายในสัปดาห์หน้าจะลงพื้นที่ภาคใต้เพื่อไปพบปะเยี่ยมเยียนและให้กําลังใจประชาชน หลังจากสถานการณ์น้ําท่วมได้เริ่มคลี่คลายลง โดยจะลงไปดูการฟื้นฟูในพื้นที่ที่จะต้องเป็นไปอย่างบูรณาการและให้เกิดความยั่งยืน ซึ่งรัฐบาลมีแผนดําเนินการไว้แล้ว เช่น การขุดลอกคูคลองในพื้นที่ พร้อมทั้งฝากให้ประชาชนในภาคใต้ได้เข้าใจแนวทางการทํางานของรัฐบาลเพื่อแก้ปัญหาในอนาคต
โอกาสนี้ พลโท พิศณุ พุทธวงศ์ นายทหารคนสนิทของพลเอก เปรม ติณสูลานนท์ ประธานองคมนตรีและรัฐบุรุษ ได้นําเงินจํานวน 1 ล้านบาท จากพลเอก เปรม มามอบให้นายกรัฐมนตรี เพื่อนําไปช่วยเหลือผู้ประสบอุทกภัยภาคใต้ สมทบกองทุนช่วยเหลือผู้ประสบสาธารณภัยสํานักนายกรัฐมนตรี ซึ่งนายกรัฐมนตรีได้กล่าวขอบคุณในน้ําใจของผู้หลักผู้ใหญ่ในบ้านเมือง และจะนําเงินนี้ไปใช้ในการซ่อมแซมบ้านเรือนประชาชนที่ประสบอุทกภัยรวมถึงการฟื้นฟูด้านต่าง ๆ ต่อไป
------------------
กลุ่มประชาสัมพันธ์และเผยแพร่ สํานักโฆษก